શહેરના બાળકો સાથે ગ્રામ્ય બાળકોનું આદાન-પ્રદાન, પ્રવેશપાત્ર બાળકોની માતાઓનું સંમેલન, શાળા સફાઇ અંગે પ્રભાતફેરી દ્વારા જનજાગૃતિ ફેલાવવા જેવા કાર્યક્રમો આ વર્ષના શાળા પ્રવેશોત્સવ કાર્યક્રમના આગવા પાસા છે. આજથી બે દિવસ માટે ગ્રામ્ય વિસ્તારમાં તા.૧૪ અને ૧૫ જૂન અને શહેરી વિસ્તારમાં તા.ર૨થી ર૩ જૂન દરમિયાન કન્યા કેળવણી મહોત્સવ અને શાળા પ્રવેશોત્સવ યોજાશે. જેમાં રાજ્યના મુખ્યમંત્રી, નાયબ મુખ્યમંત્રી, મંત્રી મંડળના મંત્રીઓ, અધિકારીઓ અને અન્યશ ક્ષેત્રના મહાનુભાવો ગામે-ગામ જઇને પ્રવેશપાત્ર બાળકોને વાજતે-ગાજતે શાળા પ્રવેશ કરાવશે.